Kaisa Mäkäräinen

**Kaisa Mäkäräinen** rođena 11. januara 1983. u Ristijärviju nekadašnja je finska biatlonka, svjetska prvakinja u biatlonu i trostruka pobjednica u ukupnom plasmanu Svjetskog kupa u biatlonu.

## Karijera 
### Olimpijske igre 
Kaisa Mäkäräinen je nastupila tri puta na olimpijskim igarama: na ZOI 2010, ZOI 2014. i ZOI 2018, ali nije osvajala medalje. Najbolji plasman u pojedinačnoj konkurenciji bilo joj je šesto mjesto na ZOI 2014. u utrci masovnog starta, kada je s dva promašaja zaostala 1:01.5&nbsp;min iza pobjednice bjeloruske biatlonke Darije Domračeve. U štafetnim utrkama najbolji rezultat joj je šesto mjesto na ZOI 2018. u mješovitoj štafeti s Ollijem Hiidensalom, Terom Seppäläom i Laurom Toivanen, kada su sa zaostatkom od 1:03.9&nbsp;min bili sporiji od pobjedničke francuske štafete u sastavu: Marie Dorin Habert, Anaïs Bescond, Simon Desthieux i Martin Fourcade.

### Svjetska prvenstva 
Nastupila je na 14 Svjetskih prvenstava od SP 2005. do SP 2020. i osvojila je jednu zlatnu, jednu srebrnu i četiri bronzane medalje. Prvu, srebrnu medalju osvojila je na SP 2011. u utrci na 7,5&nbsp;km, kada je bez promašaja i 12.2&nbsp;s zaostatka bila iza pobjednice Magdalene Neuner. Dan kasnije u potjeri osvojila je zlatnu medalju, bez promašaja i prednošću od 21.6&nbsp;s ispred drugoplasirane Magdalene Neuner. Na narednom prvenstvu SP 2012. u utrci masovnog starta s jednim promašajem i zaostatkom od 12.7&nbsp;s iza pobjednice Tore Berger osvojila je prvu bronzanu medalju. Drugu bronzanu medalju osvojila je na SP 2015. u utrci na 15&nbsp;km, kada je s dva promašaja i 4.4&nbsp;s zaostatka bila iza pobjednice Jekaterine Jurlove. Treću bronzanu medalju osvojila je na SP 2016. u utrci masovnog starta, kada je s jednim promašajem i 8.1&nbsp;s zaostatka bila iza pobjednice Marie Dorin Habert, a četvrtu na narednom prvenstvukada je s jednim promašajem i 20.1&nbsp;s zaostatka bila iza pobjednice Laure Dahlmeier. U ekipnim utrkama najbolji joj je rezultat šesto mjesto na SP 2009. u mješovitoj štafeti s Mari Eder, Paavom Puurunenom i Timom Antilamom.

### Svjetski kup 
180px|mini|desno|Kaisa_Mäkäräinen, prilikom dodjele Velikog kristalnog globusa za osvojeni Svjetski kup 2018.

Prvi nastup u Svjetskom kupu imala je 26. novembra 2005. u sezoni 2005/06. u švedskom Östersundu u utrci na 7,5&nbsp;km kada je osvojila 94-o mjesto s pet promašaja i zaostatkom od 4:44.6&nbsp;min iza pobjednice, njemačke biatlonke Uschi Disl. Ukupno je pobijedila 27 puta u pojedinačnim utrkama, tri puta je pobijedila u ukupnom plasmanu, a šest puta je bila najbolja u ukupnom plasmanu u pojedinačnim disciplinama. Treća je na listi najboljih biatlonki po broju osvojenih pokala Svjetskog kupa *(stanje 2026.)* Najbolji nastupi u štafeti su joj dva sedma mesta.

### Finska prvenstva 
## Prestanak karijere 
## Privatni život 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1983.
Kategorija:Biografije, Ristijärvi
Kategorija:Finski biatlonci
Kategorija:Finski olimpijci u biatlonu
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Živi ljudi